Aleksandr Mints

Aleksandr Lvovitš Mints (vene keeles Александр Львович Минц; 8. jaanuar (vkj 27. detsember 1894) 1895 Rostov Doni ääres, Doni väe oblast – 29. detsember 1974 Moskva) oli Nõukogude Liidu raadiotehnikateadlane. Insener-polkovnik.

Aleksandr Mints sündis juudi vabrikandi perekonnas. Ta lõpetas 1918. aastal Doni Riikliku Ülikooli füüsika-matemaatikateaduskonna. Aastatel 1928–1943 töötas ta raadiotehnikatööstuse laborites; ehitas suuri raadioülekandejaamu. 1946. aastal rajas ta raadiotehnikalabori, millest hiljem kujundati raadiotehnikainstituut.

Mints oli aastatel 1957–1970 NSV Liidu Teaduste Akadeemia Raadiotehnikainstituudi direktor.

Tunnustus
1946 – valiti NSV Liidu Teaduste Akadeemia korrespondentliikmeks
1950 – NSV Liidu Teaduste Akadeemia Popovi kuldmedal
1956 – sotsialistliku töö kangelase aunimetus ("uue tehnika loomise eest")
1958 – valiti NSV Liidu Teaduste Akadeemia akadeemikuks
1959 – Lenini preemia (sünkrofasotroni võimsusele kuni 10 GeV loomise eest; kollektiivi koosseisus)

Viited

Kategooria:Nõukogude Liidu sõjaväelased
Kategooria:Raadiotehnikateadlased
Kategooria:Nõukogude Liidu tuumarelvaprojektidest osavõtjad
Kategooria:Sotsialistliku töö kangelased
Kategooria:Lenini preemia laureaadid
Kategooria:Lenini ordeni kavalerid
Kategooria:Tööpunalipu ordeni kavalerid
Kategooria:Punatähe ordeni kavalerid
Kategooria:Novodevitšje kalmistule maetud
Kategooria:Sündinud 1895
Kategooria:Surnud 1974